Title: Addendum No
Author: Informatics Directorate
Last saved by: Silvia Vyrvová
Company: European Commission

Dodatok č. 1

k

Memorandu o porozumení zo dňa 30. júna 2005

medzi

Európskou komisiou („EK")

a

Ministerstvom hospodárstva Slovenskej republiky („MH SR“)

a

Národnou agentúrou pre rozvoj malého a stredného podnikania („NARMSP“)

 o

použití revolvingových prostriedkov vytvorených z finančných memoránd SR9302, SR9404, SR9509, SR9702, SR9906.02, SR0009.02 Programu PHARE a vrátených NARMSP

Článok 1 – Pôvod prostriedkov

•	Európska komisia, Ministerstvo hospodárstva SR a Národná agentúra pre rozvoj malého a stredného podnikania sa dohodli na vypracovaní série pravidiel upravujúcich použitie fondov z Programu PHARE SR9302, SR9404, SR9509, SR9702, SR9906.02, a SR0009.02. Tieto fondy pôvodne financovali tri programy podpory malého a stredného podnikania, ktoré spravuje Národná agentúra pre rozvoj malého a stredného podnikania a to hlavne:

1.	Podporný úverový program 
2.	Počiatočné kapitálové investície
3.	Mikropôžičkový program

To bolo dosiahnuté prostredníctvom Memoranda o porozumení z 30. júna 2005.

•	Prostredníctvom vyššie uvedeného Memoranda o porozumení Európska komisia previedla celé vyššie menované fondy a zodpovednosť za ich budúcu správu na Ministerstvo hospodárstva SR a Národnú agentúru pre rozvoj malého a stredného podnikania. Na základe tohto Memoranda o porozumení bolo tiež dohodnuté, že prostriedky budú naďalej využívané na podporu rozvoja sektora malého a stredného podnikania a na podporu Implementačnej agentúry MSP. 

Článok 2 - Ďalšie použitie fondov

•	Európska komisia rozhodla v súlade so svojou stratégiou ukončenia pre revolvingové fondy postúpiť všetky svoje práva a povinnosti týkajúce sa vyššie uvedeného Memoranda o porozumení a previesť vlastnícke práva k revolvingovým prostriedkom na inštitúcie Slovenskej republiky po vstupe tohto Dodatku č.1 do platnosti. 

Článok 3 – Povinnosti 

•	Ministerstvo hospodárstva SR a Národná agentúra pre rozvoj malého a stredného podnikania, po prevode práv a povinností, budú plne zodpovedné za ďalší dohľad a použite fondov v súlade s predpismi a pravidlami platnými v Slovenskej republike, ako aj za prijatie všetkých potrebných opatrení s cieľom zabezpečiť náležité finančné riadenie a predísť zneužitiu fondov alebo pokusom o podvod po vstupe tohto Dodatku č.1 do platnosti. NAO je povinný informovať Európsku komisiu v zmysle platných pravidiel PHARE o každej zistenej nezrovnalosti, ktorá nastala pred vstupom tohto Dodatku č.1 do platnosti. 

•	Európska komisia sa po vstupe tohto Dodatku č.1 do platnosti vzdá všetkých svojich práv a povinností týkajúcich sa revolvingových prostriedkov vrátane práv a povinností  uvedených v Memorande o porozumení, týkajúcich sa okrem iného riadenia, monitorovania, vykazovania a auditu. Za vlastníctvo, použitie a dohľad nad revolvingovými prostriedkami budú zodpovedné výlučne slovenské inštitúcie a akékoľvek činnosti financované z fondov už nebudú súčasťou žiadneho programu financovaného Európskou komisiou. 

•	Oblasť pôsobnosti tohto Dodatku č.1 sa týka len prevodu právneho vlastníctva a príslušných vyššie uvedených povinností a vopred nevylučuje možnosť vrátenia časti alebo všetkých prostriedkov, ku ktorým sa vzťahuje, z dôvodov vyplývajúcich z činností uskutočnených pred jeho vstupom do platnosti,  vrátane (avšak nie výlučne) nedodržania postupov, zlého riadenia, nezrovnalosti alebo podvodu. Takéto dôvody môžu byť identifikované okrem iného ako závery auditov alebo následných kontrol Európskej komisie, iných európskych inštitúcií alebo národných inštitúcií, týkajúce sa výlučne obdobia pred vstupom tohto Dodatku do platnosti. Obdobie a použitie fondov vrátane akýchkoľvek zmien právnej úpravy, po vstupe tohto Dodatku č.1 do platnosti, nebudú predmetom ďalších auditov, kontrol alebo hodnotení Európskou komisiou.  Všetky ostatné ustanovenia pôvodného Memoranda o porozumení neupravené týmto Dodatkom č.1 zostávajú nezmenené. 

Článok 4 –Platnosť a účinnosť 

Tento Dodatok vstúpi do platnosti v deň podpisu poslednou zmluvnou stranou. Každá zmluvná strana dostane jeden originál tohto Dodatku.

Prečítal a schválil | Potvrdil

za Európsku komisiu

za Ministerstvo financií 
Slovenskej republiky 
Splnomocnenec pre Národný fond
František Palko

Vyhotovené v Bruseli | Vyhotovené v Bratislave
Dňa | Dňa
Prečítal a schválil | Prečítal a schválil

Splnomocnenec pre program
Za Národnú agentúru pre rozvoj malého a stredného podnikania

Vyhotovené v Bratislave
Dňa

Za Ministerstvo hospodárstva
Slovenskej republiky
Ivan Rybárik

Peter Žiga

Vyhotovené v Bratislave
Dňa